Domenico Sorrentino

**Domenico Sorrentino** (født 1948) er en italiensk geistlig og katolsk biskop av Assisi-Nocera Umbra-Galdo Tadino og Foligno.
## Liv og virke
### Prest
Domenico Sorrentino studerte blant annet ved Almo Collegio Capranica i Roma og ble presteviet for bispedømmet Nola den 24. juni 1972. I de første årene etter det var han assistent for den lokale katolske aksjons arbeiderbevegelse, og fra 1975 til 1985 var han religionslærer ved den erkebiskoppelige høyskole i Nola. Også i 1975 grunnla Sorrentino San Paolino-biblioteket i seminaret, som han ledet til 2001. 

I 1992 gikk han inn i den romerske kuries tjeneste og arbeidet i første seksjon av Statssekretariatet for Den hellige stol frem til han ble utnevnt til biskop.
### Erkebiskop-prelat av Pompeii
Pave Johannes Paul II utnevnte ham til prelat av Pompei med den personlige tittel erkebiskop den 17. februar 2001. Paven ordinerte ham personlig til biskop den 19. mars samme år; medkonsekratorer var kardinal utenriksminister Angelo Sodano, og Giovanni Battista Re, *sostituto* for Statssekretariatet.
### Kuriebiskop
Den 2. august 2003 ble han utnevnt til sekretær for Kongregasjonen for gudstjenesten og sakramentdisiplinen av Johannes Paul II, og ble dermed brakt tilbake til Kurien. 
### Biskop av Assisi-Nocera Umbra-Galdo Tadino
Pave Benedikt XVI utnevnte ham til biskop av Assisi-Nocera Umbra-Galdo Tadino den 19. november 2005, og han beholdt den personlige tittel som erkebiskop. I Assisi kunne biskop Sorrentino motta Benedikt XVI som gjest to ganger, blant annet under pavens besøk i anledning 25-årsjubileet for det første verdensbønnemøtet i oktober 2011.

Den 28. oktober 2016 utnevnte pave Frans ham til medlem av Kongregasjonen for gudstjenesten og sakramentene. I den italienske bispekonferanse ble erkebiskop Sorrentino medlem av Kommisjonen for liturgi.

### ... også biskop av Foligno (''in persona episcopi'')
Den 26. juni 2021 utnevnte pave Frans ham i tillegg til biskop av Foligno, og forenet samtidig bispedømmene Foligno og Assisi-Nocera Umbra-Galdo Tadino *in persona episcopi*. Innsettelsen i Foligno bispedømme fant sted den 28. august samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Domenico Sorrentino* (1948-) *2001
## Referanser